*****

ΚΑΝΟΝΙΣΜΟΣ (ΕΟΚ) αριθ. 551/81 ΤΗΣ ΕΠΙΤΡΟΠΗΣ

της 25ης Φεβρουαρίου 1981

περί δασμολογικής κατατάξεως των εμπορευμάτων στη διάκριση 90.07 Α του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 280/77 (2), και ιδίως το άρθρο 3,

Εκτιμώντας:

ότι, για να διασφαλισθεί η ομοιόμορφη εφαρμογή της ονοματολογίας του Κοινού Δασμολογίου, είναι αναγκαίο να θεσπισθεί διάταξη που να καθορίζει την κατάταξη μιας συσκευής η οποία επιτρέπει την έκδοση σε μικροφίλμ βάσει πληροφοριών εγγεγραμμένων σε μαγνητικές ταινίες και αποτελείται από τα ακόλουθα στοιχεία:

- μία μονάδα τυλίξεως μαγνητικής ταινίας,

- ενας επεξεργαστής για τη μεταγραφή των δεδομένων που έχουν εγγραφεί στην ταινία με αναγνώσιμους χαρακτήρες προς απεικόνιση σε μία καθοδική οθόνη, και για τον έλεγχο της λειτουργίας φωτογραφικής μηχανής και ηλεκτρονικού φλάς που χρησιμοποιούνται για να φωτογραφίζονται οι χαρακτήρες αυτοί. Είναι δυνατό αυτό το τμήμα της εργασίας να πραγματοποιείται από την κεντρική μονάδα επεξεργασίας αυτομάτου μηχανής επεξεργασίας της πληροφορήσεως μάλλον παρά από τον επεξεργαστή που αποτελεί τμήμα της εν λόγω συσκευής,

- μία καθοδική οθόνη για την απεικόνιση των χαρακτήρων,

- ενα ηλεκτρονικό φλάς,

- μία φωτογραφική μηχανή για την αναπαραγωγή των χαρακτήρων σε μικροφίλμ,

- μία μονάδα για την εμφάνιση και την εκτύπωση υπό μορφή μικροφίλμ·

ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 (3) του Συμβουλίου, όπως τροποποιήθηκε τελευταία από τον κανονισμό (ΕΟΚ) αριθ. 3324/80 (4), αναφέρει στην κλάση 84.53 τις αυτόματες μηχανές επεξεργασίας πληροφοριών, στην κλάση 84.54 άλλες μηχανές και συσκευές γραφείου, στην κλάση 90.07 τις φωτογραφικές μηχανές και στην κλάση 90.10 τις συσκευές και υλικό των τύπων των χρησιμοποιουμένων στα φωτογραφικά εργαστήρια, μη αλλαχού κατονομαζόμενα ή περιλαμβανόμενα στο κεφάλαιο 90·

ότι οι διάφορες αυτές κλάσεις λαμβάνονται υπόψη για τη δασμολογική κατάταξη της συσκευής που αναφέρεται ανωτέρω, η οποία εκτελεί τρείς λειτουργίες: επεξεργασία πληροφοριών, φωτογράφηση και εμφάνιση φίλμ·

ότι η κλάση 84.53 δεν καλύπτει τα μηχανήματα που ενσωματώνουν ή λειτουργούν σε συνδυασμό με αυτόματη μηχανή επεξεργασίας πληροφοριών και τα οποία εκτελούν ειδική λειτουργία· ότι ο επεξεργαστής, αποτελώντας μέρος της συσκευής που αναφέρεται ανωτέρω, δεν δύναται να θεωρηθεί σαν το κύριο μέρος της συσκευής, δεδομένου ότι δεν δύναται να χρησιμοποιηθεί και να αντικατασταθεί από την κεντρική μονάδα επεξεργασίας μιας αυτόματης μηχανής επεξεργασίας πληροφοριών·

ότι, εν πάση περιπτώσει, το τμήμα XVI που συμπεριλαμβάνει τις κλάσεις 84.53 και 84.54 δεν περιλαμβάνει τα είδη του κεφαλαίου 90·

ότι η κλάση 90.07 περιλαμβάνει τις φωτογραφικές μηχανές που χρησιμοποιούνται για την αναπαραγωγή των εγγράφων, συμπεριλαμβανομένων και εκείνων που καταγράφουν έγγραφα σε μικροφίλμ, και εκείνες οι οποίες εκτελούν αυτομάτως την εμφάνιση και την εκτύπωση· ότι οι φωτογραφικές μηχανές για την αναπαραγωγή πληροφοριών και την καταγραφή σε μικροφίλμ πρέπει επίσης να καταταγούν στην κλάση 90.07· ότι η ανωτέρω αναφερόμενη συσκευή περιλαμβάνει φωτογραφική μηχανή που της προσδίδει το βασικό της

ότι, συμφώνως με το γενικό κανόνα 3 β) περί ερμηνείας της ονοματολογίας του Κοινού Δασμολογίου, η εν λόγω συσκευή πρέπει, κατά συνέπεια, να καταταγεί στην κλάση 90.07, δεδομένου ότι πρόκειται, ουσιαστικά, για φωτογραφική μηχανή·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι συσκευές που επιτρέπουν την έκδοση σε μικροφίλμ, βάσει πληροφοριών εγγεγραμμένων σε μαγνητικές ταινίες, και που αποτελούνται από:

- μία μονάδα τυλίξεως μαγνητικής ταινίας,

- εναν επεξεργαστή για τη μεταγραφή των δεδομένων που έχουν εγγραφεί στην ταινία με αναγνώσιμους

χαρακτήρες προς απεικόνιση σε μία καθοδική οθόνη, και για τον έλεγχο της λειτουργίας φωτογραφικής μηχανής και ηλεκτρονικού φλάς που χρησιμοποιούνται για να φωτογραφίζονται οι χαρακτήρες αυτοί. Είναι δυνατό αυτό το τμήμα της εργασίας να πραγματοποιείται από την κεντρική μονάδα επεξεργασίας αυτόματης μηχανής επεξεργασίας της πληροφορήσεως μάλλον παρά από τον επεξεργαστή που αποτελεί τμήμα της εν λόγω συσκευής,

- μία καθοδική οθόνη για την απεικόνιση των χαρακτήρων,

- ενα ηλεκτρονικό φλάς,

- μία φωτογραφική μηχανή για την αναπαραγωγή των χαρακτήρων σε μικροφίλμ,

- μία μονάδα για την εμφάνιση και την εκτύπωση υπό μορφή μικροδελτίων,

κατατάσσονται στο Κοινό Δασμολόγιο στη διάκριση:

90.07 Φωτογραφικαί μηχαναί. Συσκευαί και διατάξεις, συμπεριλαμβανομένων και των λαμπτήρων και σωλήνων, δια την παραγωγήν του αστραπιαίου φωτός, κατά την φωτογράφησιν, εξαιρέσει των λαμπτήρων και σωλήνων δι' εκκενώσεως, της κλάσεως 85.20:

Α. Φωτογραφικαί μηχαναί.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 25 Φεβρουαρίου 1981.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 40 της 11. 2. 1977, σ. 1.

(3) ΕΕ αριθ. L 172 της 22. 7. 1968, σ. 1.

(4) ΕΕ αριθ. L 349 της 23. 12. 1980, σ. 8.